钦定古今图书集成/明伦汇编/闺媛典/第292卷 > 皇清二十五 > 穆茂春继室汤氏
## 钦定古今图书集成/明伦汇编/闺媛典/第292卷 > 皇清二十五 > 穆茂春继室汤氏

按《南皮县志》：“汤氏，穆茂春继室。年十四归春。未半载，夫以乡举谒选，授县令。当之官，值前妻子女婚嫁之期，留汤经理，遂与夫别，越五载不遣迎，氏课诸子无少怠。迨夫以痰疾致仕归，手足不仁，卧床两载，汤侍饮食汤药，不离左右。夫亡，年二十二，未谐欢宠，亦无生育。前四子寻俱死，毫无遗产，穷苦无依，苦守五十” 馀年。事闻，旌表。